రంగారెడ్డి జిల్లా
నియోజకవర్గాల పునర్వ్యవస్థీకరణకు ముందు కేవలం 6 అసెంబ్లీ స్థానాలు మాత్రమే ఉండగా పునర్వ్యవస్థీకరణలో రాష్ట్రంలోనే అత్యధికంగా 8 కొత్త నియోజకవర్గాలు ఆవిర్భవించాయి. ప్రస్తుతం జిల్లాలో 14 అసెంబ్లీ నియోజకవర్గాలు ఉన్నాయి. నియోజకవర్గాల పునర్వ్యవస్థీకరణకు ముందు జిల్లాలో ప్రత్యేకంగా లోకసభ నియోజకవర్గం లేదు. అప్పటి అసెంబ్లీ సెగ్మెంట్లు హైదరాబాదు, నల్గొండ, మెదక్ నియోజకవర్గాలలో భాగంగా ఉండేవి. 2008 తర్వాత జిల్లాలోని 7 సెగ్మెంట్లతో ప్రత్యేకంగా చేవెళ్ళ లోకసభ నియోజకవర్గం ఏర్పడింది. మల్కాజ్‌గిరి లోకసభలో ఉన్న 7 సెగ్మెంట్లలో 6 సెగ్మెంట్లు రంగారెడ్డి జిల్లాకు చెందినవి. భువనగిరి లోకసభ నియోజకవర్గంలో జిల్లాకు చెందిన ఒక సెగ్మెంటు చేరింది.
మిర్యాలగూడ అసెంబ్లీ నియోజకవర్గం
నల్గొండ జిల్లా లోని 12 అసెంబ్లీ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ నియోజకవర్గం 3 మండలాలు ఉన్నాయి.
2004లో జరిగిన శాసనసభ ఎన్నికలలో మిర్యాలగూడ అసెంబ్లీ నియోజకవర్గం నుండి సి.పి.ఎం పార్టీకి చెందిన జూలకంటి రంగారెడ్డి తన సమీప ప్రత్యర్థి అయిన తెలుగుదేశం పార్టీ అభ్యర్థి చంద్రశేఖరరెడ్డిపై 31155 ఓట్ల మెజారిటీతో గెలుపొందినాడు. రంగారెడ్డి 81014 ఓట్లు పొందగా, చంద్రశేఖరరెడ్డికి 49859 ఓట్లు లభించాయి.
2009 శాసనసభ ఎన్నికలలో ఈ నియోజకవర్గం నుండి మహాకూటమి తరఫున పొత్తులో భాగంగా సి.పి.ఎం.పార్టీకి చెందిన జూలకంటి రంగారెడ్డి, కాంగ్రెస్ పార్టీ అభ్యర్థిగా తిరునగరు గంగాధర్, భారతీయ జనతా పార్టీ తరఫున కె.ప్రభాకర్, ప్రజారాజ్యం పార్టీ నుండి అమరేందర్ రెడ్డి, లోక్‌సత్తా తరఫున వెంకటేశ్వర్లు పోటీచేశారు